મોરબી જિલ્લા પંચાયત ખાતે કારોબારી અધ્યક્ષ હેમાંગભાઈ રાવલ ના અધ્યક્ષ સ્થાને ગત  કારોબારીની બેઠક યોજાઇ હતી જેમાં સ્વભંડોળની ગ્રાન્ટમાંથી શિક્ષણ સમિતિ હસ્તક પ્રાથમિક શાળાઓ મા રૂપિયા ૭૦ લાખના ખર્ચે જિલ્લાના મોરબી,માળીયા, ટંકારા,વાંકાનેર અને હળવદ સહિત જીલ્લા ની ૪૩ પ્રાથમિક શાળાઓમાં ડિજિટલ નાઇટ વિઝન સી. સી. ટી. વી કેમેરા લગાવવાનું નક્કી કરાયું હતું જેમાં હાલ મોટાભાગનું કામ પૂર્ણતાના આરે છે ખાસ કરીને મોટાભાગની શાળાઓમાં શિક્ષકો અપડાઉન કરતા હોય કેટલીક શાળાઓમાં શિક્ષકો શાળાના સમય મુજબ આવતા નથી જેથી ડિજિટલ સીસીટીવી કેમેરા લાગવાથી તે શાળાના શિક્ષકો માં ફફડાટ ફેલાયો છે અને અંદરો અંદર કોની શાળામાં સીસીટીવી કેમેરા લગાવામાં આવ્યા છે  તેની ચર્ચાઓ શરૂ થઈ છે સીસીટીવી કેમેરા લગાયેલ શાળાઓને જીપીએસ થી કાર્યરત કર્યા બાદ રાજ્ય સાથે જિલ્લાનું શિક્ષણ વિભાગ શાળા સાથે જોડાઇ જશે જેને લઇ શિક્ષણની ગુણવતા માં ફરક આવશે.